CELEX: C2007/140/42
Language: et
Date: 2007-06-23 00:00:00
Title: Kohtuasi T-12/07 R: Esimese Astme Kohtu presidendi 3. mai 2007 . aasta määrus — Polimeri Europa versus komisjon (Ajutiste meetmete kohaldamine — Konkurents — Ajutiste meetmete kohaldamise taotlus — Kolmandatele isikutele tehtud ettekirjutus — Vastuvõetamatus)

23.6.2007   
            
            
               ET
            
            
               Euroopa Liidu Teataja
            
            
               C 140/24
            
         Esimese Astme Kohtu presidendi 3. mai 2007. aasta määrus — Polimeri Europa versus komisjon
   (Kohtuasi T-12/07 R)
   (Ajutiste meetmete kohaldamine - Konkurents - Ajutiste meetmete kohaldamise taotlus - Kolmandatele isikutele tehtud ettekirjutus - Vastuvõetamatus)
   (2007/C 140/42)
   Kohtumenetluse keel: itaalia
   Pooled
   
      Hageja: Polimeri Europa SpA (Brindisi, Itaalia) (esindajad: advokaadid M. Siragusa, F. Moretti ja L. Nascimbene)
   
      Kostja: Euroopa Ühenduste Komisjon (esindajad:V. Di Bucci, F. Amato ja V. Bottka)
   Kohtuasja ese
   Ajutiste meetmete kohaldamise taotluses nõutakse esiteks, et komisjon keelaks sanktsioonide ähvardusel Manufacture Française des Pneumatiques Michelin'il kasutamast mis tahes viisil ja eesmärgil teavet, mis sisaldus 6. aprilli 2006. aasta vastuväiteteatise mittekonfidentsiaalses versioonis, mis võeti vastu EÜ artiklis 81 ja EMP lepingu artiklis 53 sätestatud menetluse raames (asi COMP/F/38.638 — Butadieenkautšuk ja emulsioon stüreen-butadieenkautšuk) ja mis anti nimetatud äriühingule üle pärast komisjoni 6. novembri 2006. aasta otsust COMP/F2/D (2006) 1095, ning teiseks, kohustada komisjoni edastama Manufacture Française des Pneumatiques Michelin'ile tehtava määruse ärakirja ja viimasena, võtta kõiki muid meetmeid, mida Esimese Astme Kohtu president peab vajalikuks.
   Määruse resolutiivosa
   
               1.
            
            
               Jätta ajutiste meetmete kohaldamise taotlus rahuldamata.
            
         
               2.
            
            
               Kohtukulude kandmine otsustatakse edaspidi.